પુંછ બાદ જમ્મૂ-કાશ્મીરના શોપિયામાં રવિવારે રાત્રે 2 વાગ્યાથી સેના-પોલિસ અને આતંકીઓ વચ્ચે એનકાઉંટર ચાલી રહ્યુ છે. પોલિસ જવાનોએ આતંકીઓને ઘેરી લીધા છે. અત્યાર સુધીમાં 1 આતંકી ઠાર મરાયો છે જેનુ નામ સદ્દામ હુસેન છે અને તે હિઝબુલ મુજાહિદ્દીનનો સભ્ય હોવાનું જણાવવામાં આવી રહ્યુ છે. સુરક્ષાબળોએ એક એકે-47 રાઇફલ અને અન્ય વિસ્ફોટક સામગ્રી જપ્ત કરી છે. આ એનકાઉંટરમાં સેનાના 2 જવાન પણ ઘાયલ થયા છે. જાણકારી મુજબ વનગામ વિસ્તારની એક ઇમારતમાં છૂપાઇને આતંકીઓ ફાયરિંગ કરી રહ્યા છે. પોલિસને 3 આતંકી હોવાની આશંકા હતી પરંતુ તેમાંથી એક જ ઠાર મરાયો છે બાકીના બે ભાગી ગયા હોવાની આશંકાને પગલે સર્ચ ઓપરેશન હાથ ધરાયુ હતુ પરંતુ હજુ સુધી કોઇ મળ્યુ નથી.